ZAPISNIK 13. SJEDNICE VIJEĆA MJESNOG ODBORA BORONGAJ LUGOVI
održane 15. lipnja 2022. godine, 20:00 h, Vukomerec 41

	Nazočni članovi:
1. Ivana Perković
2. Petar Miočević
3. Bruno Rižmarić
4. Ivica Milković
5. Lidija Klanjec

Nazočni članovi su jednoglasno prihvatili zapisnik 12. sjednice VMO Borongaj Lugovi.
Predsjednica VMO Borongaj Lugovi stavlja na glasanje dnevni red 13. sjednice VMO Borongaj Lugovi. Dnevni red prihvaćen je jednoglasno bez rasprave.

D N E V N I   R E D
1. Aktualna komunalna problematika
2. Korištenje prostora MS Borongaj Lugovi
3. Donošenje Zaključka o prijedlogu lokacija za ozelenjavanje javnih površina na području MS Borongaj Lugovi
4. Izvješća, pitanja i prijedlozi 

1. Aktualna komunalna problematika
Predsjednica VMO naglašava potrebu da se ponovno izglasa zaključak o izgradnji parkirališnih mjesta kod raskrižja Savudrijska ulica – Sovinjačka ulica – Brgodski put, na gradskom zemljištu koje se trenutno ilegalno koristi od strane privatne osobe. Predsjednica VMO stavlja isti prijedlog na glasanje. Prijedlog je prihvaćen jednoglasno bez rasprave.
Zaključak 
o rješavanju komunalne problematike

[bookmark: _Hlk103162615]Vijeće Mjesnog odbora Borongaj Lugovi predlaže Vijeću Gradske četvrti Peščenica-Žitnjak da od nadležnih gradskih tijela zatraži 
· Izgradnju i iscrtavanje parkirnih mjesta  kod raskrižja Savudrijska ulica – Sovinjačka ulica – Brgodski put na gradskom zemljištu koje se trenutno koristi od strane privatne osobe

· o učinjenom izvijesti ovo Vijeće
Predsjednica VMO predlaže zaključak da se Gradski ured za upravljanje imovinom očituje po pitanju održavanja gradskih čestica, specifično čestice na kojoj se nalaze sporni jablani u Kanfanarskoj ulici. S obzirom na činjenicu da je sporna čestica u postupku povrata imovine, nužno je dobiti očitovanje od nadležnog gradskog ureda prije nego što se uređivanje dotičnih jablana može izvršiti. Prijedlog je prihvaćen jednoglasno bez rasprave.

Zaključak
o rješavanju imovinsko-pravnih odnosa 

Vijeće Mjesnog odbora Borongaj Lugovi predlaže Vijeću Gradske četvrti Peščenica-Žitnjak da od nadležnog gradskog tijela zatraži:

· rješavanje  imovinsko pravnih odnosa i utvrđivanja pravnog slijednika za javnu površinu u Kanfanarskoj ulici na katastarskoj čestici k.č. 2920/1 k.o. Peščenica u svrhu uređivanja zelene površine/jablana

· o učinjenom izvijesti ovo Vijeće.


Predsjednica VMO predlaže zaključak kojim bi se od Sveučilišta u Zagrebu tražilo pregledavanje i uređivanje drveća na prostoru Sveučilišnog kampusa Borongaj kod ulaza u Savudrijskoj ulici. Napominje kako postoji nekoliko potencijalno opasnih stabala koja ugrožavaju kuće u blizini, te kako je nužno da se ta situacija riješi. Prijedlog je prihvaćen jednoglasno bez rasprave.

Zaključak
o rješavanju komunalne problematike


Vijeće Mjesnog odbora Borongaj Lugovi predlaže Vijeću Gradske četvrti Peščenica-Žitnjak da od Sveučilišta u Zagrebu

· zatraži pregled i uređivanje drveća na prostoru Sveučilišnog kampusa Borongaj kod ulaza u Savudrijskoj ulici zbog potencijalno opasnih stabala koja ugrožavaju kuće u blizini

· o učinjenom izvijesti ovo Vijeće.


Predsjednica VMO Borongaj Lugovi predlaže uređenje okoliša oko kuće na adresi Vukomerec 33, na raskrižju ulice Vukomerec i Savudrijske ulice. Riječ je o k.č. br. 2919/3 u vlasništvu grada Zagreba, koja je napuštena od smrti posljednje korisnice kuće. S obzirom na zapuštenost okoliša oko objekta, predsjednica VMO predlaže zaključak kojim bi se tražilo uređenje tog gradskog zemljišta. Zaključak je prihvaćen jednoglasno bez rasprave.
Zaključak
o rješavanju komunalne problematike


Vijeće Mjesnog odbora Borongaj Lugovi predlaže Vijeću Gradske četvrti Peščenica-Žitnjak da od nadležnih gradskih tijela

· zatraži uređenje zapuštenog okoliša oko nenaseljene kuće na adresi Vukomerec 33 koja se nalazi na k.č.2919/3 k.o. Peščenica u vlasništvu Grada Zagreba

· o učinjenom izvijesti ovo Vijeće.

Predsjednica VMO predlaže zaključak kojim bi se od nadležnih gradskih tvrtki zatražilo uređenje prostora na potezu križanja Slavonske avenije prema Ulici grada Gospića (javni nogostup kod zgrade HUP-a i nogostup preko puta). Ljudi ondje svakodnevno pješače, a nogostup je obrastao zelenilom). Zaključak je prihvaćen jednoglasno bez rasprave.

Zaključak
o rješavanju komunalne problematike


Vijeće Mjesnog odbora Borongaj Lugovi predlaže Vijeću Gradske četvrti Peščenica-Žitnjak da od podružnice Zrinjevac

· zatraži hitno uređenje obraslog nogostupa na potezu od križanja Slavonske avenije prema Ulici grada Gospića (javni nogostup kod zgrade HUP-a i nogostup preko puta)
· o učinjenom izvijesti ovo Vijeće.

Predsjednica VMO predlaže zaključak kojim bi se nadležne gradske tvrtke pobrinule za otvaranje i uređenje ograđenog prostora na križanju Kanfanarske i Žminjske ulice. Riječ je o ograđenom prostoru na gradskom zemljištu koji je trenutno pod lokotom i neuređen. Predsjednica VMO predlaže da gradske tvrtke budu ovlaštene da lokot uklone i da se navedeni prostor iskoristi u korisne svrhe. Zaključak je prihvaćen jednoglasno bez rasprave.

Z a k l j u č a k
o podnošenju inicijative za uređenjem i prenamjenom ograđene parcele u Kanfanarskoj ulici

Vijeće Mjesnog odbora Borongaj Lugovi predlaže Vijeću Gradske četvrti Peščenica-Žitnjak pokretanje inicijative 

· za otvaranje i uređenje/košnju ograđene parcele na raskrižju Kanfanarske i Žminjske ulice koji je u gradskom vlasništvu, a navedeno prostor trenutno je neuređen i zaključan te time nedostupan građanstvu


· o učinjenom izvijesti ovo Vijeće.

Predsjednica VMO predlaže postavljanje table kojom bi se park u ulici Vukomerec kod k.b. 36 službeno namijenio kao pseći park. Navedeni park se već koristi od strane vlasnika pasa kao prostor za rekreaciju njihovih ljubimaca, a zbog nerazjašnjenog statusa samog parka dolazi do sve češćih sukoba između građana. S obzirom da je riječ o najprikladnijoj površini za rekreaciju pasa u blizini stambenih zgrada u ulici Vukomerec, predsjednica VMO predlaže da to službeno postane psećim parkom. Zaključak je prihvaćen jednoglasno bez rasprave.

Zaključak
o rješavanju komunalne problematike


Vijeće Mjesnog odbora Borongaj Lugovi podržava zahtjev stranke Tine Mihalj te predlaže Vijeću Gradske četvrti Peščenica-Žitnjak da od nadležnih gradskih tijela

· zatraži hitno rješavanje problema nerazjašnjenog korištenja ograđene zelene površine u Ulici Vukomerec kod kbr. 36, koja se uglavnom koristi kao prostor za rekreaciju kućnih ljubimaca, na način da se taj prostor i službeno namjeni za potrebe psećeg parka te se u tu svrhu postave i adekvatne obavijesti (table) kako bi se izbjegli budući sukobi građana

· o učinjenom izvijesti ovo Vijeće.


2. Korištenje prostora MS Borongaj Lugovi
Predsjednica VMO ističe kako je zaprimljen zahtjev za korištenje prostora MS Borongaj Lugovi od strane stranke BM 365: Stranka rada i solidarnosti svake druge srijede od 18-20 sati. Zahtjev je prihvaćen jednoglasno bez rasprave.


Z a k l j u č a k
o povremenom korištenju prostora

Vijeće Mjesnog odbora Borongaj Lugovi odobrava povremeno korištenje prostora MS Borongaj Lugovi i to:

1. BM 365 : Stranka rada i solidarnosti u terminu:
· Svaka druga srijeda  od 18,00 – 20,00 sati i teče od 15. lipnja 2022. do 15. lipnja 2023.


3. Donošenje Zaključka o prijedlogu lokacija za ozelenjavanje javnih površina na području MS Borongaj Lugovi
Predsjednica VMO ističe kako je sa potpredsjednikom VMO izvršila obilazak po području od nadležnošću ovog Vijeća. Tokom obilaska je utvrđeno kako ne postoje prikladne lokacije na kojima bi bilo potrebno ozelenjavanje javnih površina, s obzirom na veliki broj već prisutnih zelenih površina na području MO Borongaj Lugovi. Zaključak je prihvaćen jednoglasno bez rasprave.

Zaključak
o prijedlogu lokacija za ozelenjavanje javnih površina na području MS Borongaj Lugovi


Vijeće Mjesnog odbora Borongaj Lugovi utvrdilo je kako, s obzirom na već veliki broj postojećih zelenih površina, nema potrebe za dodatnim ozelenjavanjem javnih površina na području mjesnog odbora.

[bookmark: _GoBack]

4. Izvješća, pitanja i prijedlozi
Predsjednica VMO izvještava nazočne članove kako je područje vodocrpilišta Sašnjak koje je bilo jednom od tema na protekloj sjednici ovog Vijeća pokošeno i uređeno. 
Predsjednica VMO izvještava nazočne članove kako je uklonjena nadstrešnica na staroj autobusnoj stanici linije 215 u ulici Vukomerec, ali kako horizontalna prometna signalizacija još nije uklonjena. Od nadležnog gradskog ureda je zatraženo uklanjanje navedene prometne signalizacije, čime bi uklanjanje starog autobusnog stajališta bilo dovršeno.
Predsjednica VMO je nazočne članove obavijestila da je prikupila sve zaključke prometne tematike prihvaćene na prethodnim sjednicama ovoga Vijeća, te kako je došla do zaključka kako je proveden razočaravajući malen broj navedenih odluka. Ipak, s obzirom da su navedeni zaključci prihvaćeni i u proceduri rješavanja, predsjednica VMO i članovi Vijeća trenutno ne vide potrebu za slanjem požurnice.
Predsjednica VMO obavijestila je nazočne članove kako je uklonjen glomazni otpad u Šušnjevičkoj i Kanfanarskoj ulici.
Predsjednica VMO izvijestila je nazočne članove o napretku vezanom uz uređenje prostora MS Borongaj Lugovi. Postavljene su nove zavjese te je popravljen vodokotlić u muškom zahodu, dok se i dalje čekaju ponude za postavljanje novih ulaznih vrata i oglasne ploče. Također izvještava nazočne članove kako je zahtjev za imenovanjem novog domara stavljen u proceduru te da je g. Točaković vratio ključeve prostora MS Borongaj Lugovi.
Predsjednica VMO obavještava nazočne članove da je u razgovoru s građanima došla do spoznaje oko potrebe korištenja usluga kvartovskog smetlara. S obzirom na veliki broj novoizgrađenih objekata i rast stanovništva, nužno je proširiti teritorij koji se obilazi od strane kvartovskog smetlara. Naglašava kako je potrebno donijeti odluku o novim lokacijama do kraja godine kako bi se mogao izraditi troškovnik i kako bi odluka mogla biti donesena na Vijeću gradske četvrti.
S obzirom da se nitko više nije javio za riječ, ovime je iscrpljen dnevni red, te je sjednica zaključena u 20:50 sati.


ZAPISNIČAR:				PREDSJEDNICA VMO BORONGAJ LUGOVI: 
Petar Miočević								Ivana Perković
